CELEX: 32022D0426
Language: bg
Date: 2022-03-14 00:00:00
Title: Решение (ЕС) 2022/426 на Съвета от 14 март 2022 година за разрешаване на започването на преговори по споразумение за статута между Европейския съюз и Република Молдова относно оперативните дейности, извършвани от Европейската агенция за гранична и брегова охрана в Република Молдова

15.3.2022   
               
               
                  BG
               
               
                  Официален вестник на Европейския съюз
               
               
                  L 87/22
               
            
         РЕШЕНИЕ (ЕС) 2022/426 НА СЪВЕТА
         от 14 март 2022 година
         за разрешаване на започването на преговори по споразумение за статута между Европейския съюз и Република Молдова относно оперативните дейности, извършвани от Европейската агенция за гранична и брегова охрана в Република Молдова
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 77, параграф 2, букви б) и г), член 79, параграф 2, буква в) и член 218, параграфи 3 и 4 от него,
         като взе предвид препоръката на Европейската комисия,
         като има предвид, че:
         
                     (1)
                  
                  
                     Необходимо е да се осигури взаимно допълване със съответните програми, финансирани от Европейския съюз, и по-специално мисията на ЕС за оказване на съдействие в областта на граничния контрол в Молдова и Украйна (EUBAM) и „EU4Border Security“.
                  
               
                     (2)
                  
                  
                     При обстоятелства, изискващи разполагането на екипи за управление на границите от постоянния корпус на Европейската гранична и брегова охрана в трета държава, в която членовете на екипите ще упражняват изпълнителни правомощия, съгласно член 73, параграф 3 от Регламент (ЕС) 2019/1896 (1) на Европейския парламент и на Съвета за европейската гранична и брегова охрана се изисква Съюзът да сключи споразумение за статута със съответната трета държава въз основа на член 218 от Договора за функционирането на Европейския съюз.
                  
               
                     (3)
                  
                  
                     Следва да започнат преговори с оглед на сключването на международно споразумение с Република Молдова относно действията, провеждани от Европейската агенция за гранична и брегова охрана на територията на Република Молдова.
                  
               
                     (4)
                  
                  
                     Настоящото решение представлява развитие на разпоредбите на достиженията на правото от Шенген, в които Ирландия не участва в съответствие с Решение 2002/192/ЕО (2) на Съвета. Следователно Ирландия не участва в неговото приемане и не е обвързана от него, нито от неговото прилагане.
                  
               
                     (5)
                  
                  
                     В съответствие с членове 1 и 2 от Протокол № 22 относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в приемането на настоящото решение и не е обвързана от него, нито от неговото прилагане,
                  
               ПРИЕ НАСТОЯЩОТО РЕШЕНИЕ:
         
            Член 1
            Комисията се упълномощава да започне преговори от името на Съюза по международно споразумение относно действията, провеждани от Европейската агенция за гранична и брегова охрана на територията на Република Молдова.
         
         
            Член 2
            Преговорите се водят въз основа на указанията за водене на преговори на Съвета, които се съдържат в допълнението към настоящото решение, и в консултация със съответната работна група на Съвета.
         
         
            Член 3
            Адресат на настоящото решение е Комисията.
         
         
            Съставено в Брюксел на 14 март 2022 година.
            
               
                  За Съвета
               
               
                  Председател
               
               É. BORNE
            
         
         
            (1)  Регламент (ЕС) 2019/1896 на Европейския парламент и на Съвета от 13 ноември 2019 г. за европейската гранична и брегова охрана и за отмяна на регламенти (ЕС) 1052/2013 и (ЕС) 2016/1624 (OB L 295, 14.11.2019 г., стр. 1).
         
            (2)  Решение на Съвета от 28 февруари 2002 г. относно искането на Ирландия да участва в някои разпоредби от достиженията на правото от Шенген (ОВ L 64, 7.3.2002 г., стр. 20).